Gepubliseer op 11 November 2017
In ons gejaagde lewens is dit al selfs vir ons kinders iets ongewoon om te ontspan, niks te doen, net te speel en kind te wees. Op Vrydag, 27 Oktober het 45 opgewonde graad 1 – 3 kinders hier aangekom vir die jaarlikse oorslaap! Dit was hope pret, lekker saamspeel, pizza-eet, saam gesels en lag.
Ons het ook geleer oor hoe deel ek God se Goeie Nuus met my maats met behulp van die Woordlose boekie.
Kinders is huis toe met 'n papier kwakkertjie wat hulle kan gebruik as 'n speletjie wanneer hulle die Goeie Nuus deel, asook 'n verduideliking van die kleure van die Woordlose boekie.
Natuurlik is 'n oorslaap nie 'n oorslaap sonder 'n fliek nie en het ons heerlik saam gekyk tot Klaasvakie ons oorval het. Dankie aan almal wat dit moontlik gemaak het. Dit was hope pret!
Volg Jesus tot binne ander se skoene
Gepubliseer op 10 November 2017
Ons sien en hoor van mense wat baie swaarkry. Op 'n afstand lyk hulle situasie erg. Maar stel jou voor dit was jy. Jy moes vandag in hulle skoene staan.
Jy staan in die skoene van 'n vrou wie se man wreed vermoor is. Of in die skoene van 'n pa wie se kind deur dwelms van hom weggedryf word. Of in die skoene van 'n jong man wat vasgevang is in die wêreld van bendes. Of in die skoene van 'n jong meisie wat bang is om te gaan slaap, want sy word gemolesteer in haar eie huis. Of in die skoene van iemand wie se huis afgebrand het. Of in die skoene van 'n boer wat sy bome of diere sien vergaan in die droogte. Of 'n enkelouer wat alleen die pot aan die kook moet hou.
Dit is dalk moeilik om jouself in te dink in so 'n situasie. Dit is baie makliker om as toeskouer simpatiek raad uit te deel; om dit as ander mense se probleem te sien. Ons natuurlike reaksie is om onsself te beveilig, te beskerm, uit die situasie te emigreer – al is dit net in ons koppe.
God sien ook die swaarkry van die mensdom. God se reaksie was om self deur Jesus Christus in die aardse skoene van lyding en swaarkry te kom staan.
Joh 1:14 - Die Woord het mens geword en onder ons kom woon. Ons het sy heerlikheid gesien, ... vol genade en waarheid. The Word became flesh and blood, and moved into the neighborhood. We saw the glory with our own eyes, ... generous inside and out, true from start to finish. (MSG)
As Jesus volgelinge is dit ons uitdaging om Hom ook hierin te volg en sy skoene te probeer volstaan; om Jesus te volg tot binne-in die skoene van mense wat hoop nodig het.
Onthou - Jesus is lig wat saam met jou in donker instap (Joh 1).
Ons benodig dringend dosente om in 2018 klas te gee by ons sentrum.
Formele onderrig kwalifikasies is nie 'n vereiste nie, maar wel 'n begeerte om 'n verskil te maak in lewens van werklose dames in ons omgewing, om hulle te bemagtig met werksvaardighede.
Kontak Celeste by 021-852 5720 of
Hoop Geloofsgemeenskap (HGG)
(6 maande kontrak)
HGG is 'n evangelisasie projek van Helderberg Uitreik.
HGG benodig die dienste van 'n dinamiese en bekwame persoon wie behulpsaam kan wees met die koördinering van die gemeente aktiwiteite.
Daaglikse administrasie wat toegespits sal wees op kommunikasie, prosesbestuur en instandhouding van persoonlike kontakte en verhoudinge
Bemarking dmv verskeie platforms en media hulpbronne
Koördinering van bedieningspanne
Koördinering van spesiale geleenthede en byeenkomste
Datum van diensaanvaarding: 1 Januarie 2018
Indien 'n kandidaat beskik oor goeie tweetalige kommunikasievaardighede, bereid is om die visie van HGG te deel en te ondersteun, binne/naby die bedieningsgebied van HGG woon en gemaklik kan inval by die bestaande strukture, sal dit in sy/haar guns tel.
Sluitingsdatum van aansoeke: 16 November 2017
Seniorsorg het in September 'n besoek gebring aan Huis Marie Louw. Ons het met liefde 'n bossie blomme aan elke inwoner oorhandig. Die atmosfeer was met vreugde gevul toe almal heerlike tee en kolwyntjies geniet het.
Mercia se groep het met sang en musiek die spreekwoordelike kersie op die koek gesit. Ons het groot waardering vir almal wat bygedra het tot die sukses van die funksie.
Seniorsorg beplan om Woensdag 15 November Huis Zandvliet te besoek om vreugde in die lewens van die inwoners te bring.
Baie dankie aan die gemeente en Helderberg Uitreik vir al die gebede en bydraes vir Seniorsorg.
Bladsy 77 van 128
Kerkkantoorure in die skoolvakansie is tot 13:00 en kantoor is gesluit 21 Maart
Here ons jubel met groot dankbaarheid oor die reën. Die aarde, struike, bome en plante juig ook saam. Elke druppel reën vertel 'n storie van U troue sorg en maak ons bewus van ons afhanklikheid van U. Ons dink ook aan soveel boere en gemeenskappe wat nog geraak word deur die droogte en bid saam met hulle vir reën. Ons bid vir al ons politieke leiers en partye om in die op pad na die verkiesing op 8 Mei met integriteit, wysheid en met respek op te tree. Ons bid ook vir die kiesers om in die tyd met groot wysheid besluite te neem oor wie hul ondersteun. Mag ons in die tyd weer opnuut besef dat U ons seën met 'n diverse samelewing en dat ons in hierdie diverse samelewing sal bly leer om vir mekaar om te gee, mekaar met liefde en respek te hanteer. Amen.